Concert Homenatge a Ernest Lluch a Alaquàs
15/11/2013

# Concert Homenatge a Ernest Lluch a Alaquàs

*   15/11/2013
*   [Imprimir](#)
*   Compartir
*    https://www.alaquas.org/documento.asp?id\_do=14117

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14117%2F0&title=Ajuntament%20d%27Alaqu%C3%A0s.%20Premsa.Concert%20Homenatge%20a%20Ernest%20Lluch%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14117/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/14117/15112013homenatge_ernest_lluch_Form_4.jpg)](https://www.alaquas.org/ficheros/documentos/2013/2/14117/15112013homenatge_ernest_lluch_Form_10.jpg "<a href='https://www.alaquas.org/ficheros/documentos/2013/2/14117/15112013homenatge_ernest_lluch_Form_10.jpg' target=_blank><i class='fa fa-external-link' aria-hidden='true'></i>.Concert Homenatge a Ernest Lluch a Alaquàs</a>")

El Castell d'Alaquàs, seu de la Secció Valenciana de la Fundació Ernest Lluch, acull demà dissabte a les 20 hores aquest acte que correrà a càrrec del violoncel·lista Pere Joan Carrascosa

El Castell d’Alaquàs acollirà demà dissabte 16 de novembre el Concert Anual en memòria d’Ernest Lluch, enguany protagonitzat pel violoncel·lista Pere Joan Carrascosa. Aquesta actuació s’emmarca dins de la programació de Concerts de Tardor organitzada per l’Ajuntament d’Alaquàs i es celebra tots els anys per tal de mantenir viva la memòria, el pensament i l’obra d’Ernest Lluch. En l’acte estaran presents l’Alcaldessa d’Alaquàs, Elvira García Campos i el President de la Secció Valenciana de la Fundació Ernest Lluch, Salvador Almenar.

El concert estarà estructurat en dues parts en les que s’interpretaran peces de J.S. Bach (1685-1750), de Ligeti (1923-2006) i de V. Adsuara i Mora (1980).

El viol·loncelista **Pere Joan Carrascosa** és catedràtic interí al Conservatori Superior de Música "Joaquín Rodrigo" de València i toca un violoncel de W. Schnabl de l'any 2002.  Va realitzar els seus estudis a Barcelona amb Marçal Cervera i a la Universität der Künste (UdK) de Berlín sota la tutela de Prof. Catalin Ilea, Eckart Runge i Heimer Müller (Artemis Quartett) i Prof . Dr Hartmut Fladt, on va obtenir les màximes qualificacions. Ha rebut consells de Frans Helmersson, Christopher Coin, Ludwig Quandt, Philippe Müller i Maria Kliegel, entre d'altres. Ha obtingut diferents premis nacionals i internacionals. 

Entre les orquestres amb les quals ha col·laborat estan la Jove Orquestra Nacional d'Espanya (JONDE), Orquestra d'Extremadura, Orquestra de Ràdio-Televisió Espanyola i Orquestra Simfònica de Tenerife, sota la batuta de directors com, Bernard Haitink, Sir Simon Rattle, Nikolaus Harnouncourt i Günter Schüller, entre d'altres. Realitza concerts i gires com a solista i amb diverses formacions i orquestres per Europa i Àsia. També ha format part en diferents festivals, com el Festival de les "Terres da Sousa" (Portugal), Montreaux Jazz Festival (Suïssa) i el Zermatt Music Festival (Suïssa). L'any 2012 funda el Festival de Música d'Ares del Maestrat i és director artístic del grup de música de cambra Proyecto Brunetti. 

**La Fundació Ernest** **Lluch**

La Fundació Ernest Lluch va nàixer per a fer perviure els valors i l'obra d’Ernest Lluch i per a mantenir viva la seua personalitat, que va destacar sempre pel seu rigor. Particularment, convé destacar també el seu tarannà dialogant enmig de les controvèrsies que el van envoltar i que, potser, és el que els seus assassins van voler tallar de soca-rel la nit del 21 de novembre de 2000.

Alaquàs va tenir una especial significació en el trajecte vital d'Ernest Lluch. En el convent de la Puríssima, va ser detingut per la policia política, el 24 de juny de 1975, com un dels integrants dels Déu d'Alaquàs, un dels fets més significatius del tardo franquisme. Si més no, es tractava de consolidar una plataforma unitària de partits per a aconseguir la "Llibertat, Amnistia i Estatut d'Autonomia". Aquests esdeveniments posaven de relleu el profund compromís cívic que Ernest Lluch havia contret amb la nostra Comunitat Autònoma. És per això que la Secció Valenciana de la Fundació Ernest Lluch, des de la seua inauguració el passat 8 de maig de 2007, es troba situada al Castell d'Alaquàs.